Bekende Boer Van Tulbagh In Wes-Kaap Vermoor Tydens Plaasaanval | SAUK.co.za - Nuus.info
Bekende plaasbestuurder en boer van Tulbagh, Martin Louw, 59 jaar is Woensdagaand tydens ’n plaasaanval vermoor.
Volgens polisiewoordvoerder, Lt.kol. Andrè Traut is Louw omstreks 20:30 tydens ’n plaasaanval met ’n skerp voorwerp doodgesteek.
Traut het bygevoeg: “Die onbekende verdagtes het met huisware van die toneel gevlug. Niemand is nog in verband met die voorval in hegtenis geneem nie en die omstandighede rakende voorval word ondersoek,”
Waterberg Veiligheid en Sekuriteit en Front Nasionaal het op hul onderskeie Facebook-blaaie die boer se naam bekendgemaak.
Volgens Waterberg Veiligheid en Sekuriteit is Louw glo op die plaas ingewag en was sy vrou nie tydens die aanval by die huis nie.
“Ons harte gaan uit na die familie en naasbestaandes van Martin wat wreed vermoor is,” het Front Nasionaal in ŉ verklaring gesê.
“Martin, alombeminde vriend en lid van die gemeenskap, is nog ŉ slagoffer in die sinnelose slagting wat onder ons boere plaasvind. Nog ŉ voedselprodusent, werkgewer, sorgdraer… nog ŉ Afrikaner. Ons dink in ons gebede aan sy mense en aan hierdie stukkende land en hierdie magtelose, moedelose, hartseer volk van ons,” het die party gesê.
Categories: Afrikaans, Boer, Boere, Front Nasionaal, geweld, Inligting, Landbou, misdaad, moord, Nuus, plaasaanvalle, Plaasmoorde, SA-nuus, Volksmoord
Tags: aangeval, Aanval, aanvaller, aanvallers, afrikaans, Afrikaanse, Afrikaanse Nuus, Aktueel, Berig, Boer, Boere, doodgesteek, Front Nasionaal, Info, misdaad, Nuus, Plaasaanval, plaasaanvalle, plaasaanvallers, Plaasmoorde, South Africa, Suid Afrika, Tulbagh, vermoor, voedselprodusent, Volksmoord, Waterberg Veiligheid en Sekuriteit, Wes-Kaap, Wit, ZAR, Zuid Afrika
« Blinde sambok tref ANC – Ja kry vir julle!
Weerlose bejaarde man van Pretoria dood nadat hy op sy bed aangerand is met ysterpyp »